
মাননীয় সংসদ সদস্য
জামালপুর -৫
সদস্য, বিজ্ঞান ও প্রযুক্তি মন্ত্রনালয় সম্পর্কিত স্থায়ী কমিটি।
শুভেচ্ছা বাণী
আমি জেনে অত্যন্ত আনন্দিত যে, আমার নির্বাচনী এলাকার সংগঠন “জামালপুর সদর উপজেলা সমিতি,ঢাকা” একটি ওয়েব সাইট প্রকাশ করতে যাচ্ছে।  সমিতি সব সময় শুভ, সুন্দর ও কল্যাণের পক্ষে কাজ করবে । একমাত্র সামাজিক অঙ্গীকারই নির্মাণ করতে পারে সৃজনশীল সংস্কৃতি। আমার বিশ্বাস আগামী দিনে জামালপুর সদর উপজেলা সমিতি,ঢাকা’র প্রতিটি কর্মকান্ডের মধ্যেই মুক্তিযুদ্ধের চেতনা ও বাঙ্গালীর ঐতিহ্য দেখতে পাব। যুগে যুগে জামালপুর সদর উপজেলা সমিতি,ঢাকা এর ছোঁয়ায় উপকৃত হোক সমাজের বঞ্চিত মানুষ এবং মাদকমুক্ত হোক যুব সমাজ। এই ওয়েব সাইট প্রকাশের মাধ্যমে জামালপুর সদর উপজেলা সমিতি,ঢাকা এর ভাব মূর্তি আরও উজ্জল হবে বলে আশা করছি। এ উদ্যোগের সাথে জড়িত সকলকে অভিনন্দন জানাই, তাদের এ প্রচেষ্টা সফল হোক। আমার দীর্ঘ রাজনৈতিক জীবনে জমালপুর সদর উপজেলার সর্বস্তরের জনগণকে অকৃত্রিমভাবে পাশে পেয়েছি, তাই আমি এ মাটি ও মানুষের প্রতি আবেগ আপ্লুত।

সর্বোপরি  জামালপুর সদর উপজেলা সমিতি,ঢাকা এর অগ্রযাত্রা শুভ হোক। আমি এ মহৎ আয়োজনের শুভ কামনা করছি এবং আপনাদের পাশে থাকার প্রত্যয় ব্যক্ত করছি।

জয় বাংলা জয় বঙ্গবন্ধু

বাংলাদেশ চিরজীবী হোক।

(ইঞ্জিঃ মোঃ মোজাফ্ফর হোসেন)

